‘અમે વર્ષોથી ગામમાં જ રહીએ પણ અમારા પર કોઈએ ધ્યાન ન દીધું’

આ વાક્ય અનેકોના મોંઢે સાંભળવાનું થાય ને જ્યારે પણ એ સાંભળુ ત્યારે મન ખીન્ન થઈ જાય. ગામમાં રહેનાર વ્યક્તિ ગામનું અભીન્ન અંગ
ગણાય છતાં એમની સ્થિતિ તરફ કોઈ કેમ નહીં જોતા હોય?

વિચરતી જાતિઓ કે વંચિતો સાથેના કામો અર્થે ગામડે ગામડે અનેક વસાહતમાં ફરવાનું થાય ને જેટલી પણ વસાહતમાં જઈએ તેમાંની
મોટાભાગની વસાહતોમાં રહેતા લોકોની આ રાડ.

મહેસાણા જિલ્લાનું તાતોસણગામ. કાંગસિયા પરિવારો વર્ષોથી ગામામાં રહે. બંગડી, બોરિયા બકલ વેચવાનો ધંધો કરે. કાચા છાપરા પણ એ
જે જગ્યા પર રહે ત્યાં એમણે બાંધ્યા. પણ સતત ભય જગ્યા ખાલી કરાવી દેશોનો લાગ્યા કરે. અમે આવા પરિવારોને નિર્ભય કરવાનું કામ
હાથ ધર્યું છે. સરકાર પણ આ કાર્યમાં અમને ખુબ સહયોગ કરે.

રહેણાંક અર્થે પ્લોટ એ એમને આપેલું નિર્ભયપાણનું વચન. જ્યાંથી કોઈ જગ્યા ખાલી કરાવશેનો ડર ન લાગે. પ્લોટ મેળવવા અરજી કરીએ એ
પ્રક્રિયાના ભાગરૃપે જ આ પરિવારોને તમામ પૂરાવા મળે તેવા પ્રયત્નો કરીએ. તાતોસણામાં રહેતા પરિવારો પાસે પણ જાતિ પ્રમાણપત્ર નહીં.

VSSMના કાર્યકર રીઝવાનભાઈની મદદથી અને સમાજ કલ્યાણ કચેરીની લાગણીથી આ પરિવારોને પ્રમાણપત્ર મળ્યા.

બધા પરિવારોનો આગ્રહ હતો એક વખત વસાહતમાં તમે આવો. સ્થિતિ જોશો તો સરકાર ને અમારી વાત તમે વધારે ભાર પૂર્વક કહી શકશો
એવું એમનું માનવું હતું. તે ખાસ એમની વસાહતમાં ગયા. જાતિપ્રમાણપત્રનું વિતરણ પણ કર્યું. 

બસ હવે આ બધા ઝટ પોતાની માલીકીની સરનામાવાળી જગ્યાવાળા થાય તેમ ઈચ્છીએ.

#vssm #mittalpatel #nomadictribes #vijapur
@CMOGuj @CollectorMeh @SJEDGujarat @BhanubenMLA